laion/Wikipedia-Exotic huggingface dataset:
Sex.com

Sex.com (קרי: סקס נקודה קום) הוא פורטל פורנוגרפי ודומיין (שם מתחם) הנמצאים, נכון לשנת 2015, בבעלות חברת קלובר אחזקות בע"מ. הדומיין היה הנושא העיקרי באחת מהפעולות המשפטיות המתוקשרות ביותר על בעלות על דומיינים, ונחשב לדומיין השמיני היקר ביותר בעולם. קירן מקארתי, עיתונאי שעקב אחרי המקרה, כתב את הספר Sex.com, אשר יצא לאור ב-2007. ב-18 באוקטובר 1995, גארי קראמן, רשם את הדומיין sex.com בחברת "Network Solutions", אך לא החל מייד לפתח את האתר. מאוחר יותר באותה שנה, חברת Network Solutions העבירה את בעלות הדומיין לסטפן מישל כהן, שניסה להשיג את השליטה על הדומיין בזמן מסוים, באמצעות יצירת מצב שווא מסולף באמצעות שיחות טלפון, אימיילים ומכתבים. לאחר מספר ניסיונות, הצליח לשכנע את אחד מעובדי החברה להעביר לידיו את בעלות הדומיין, על ידי שליחת פקס מזויף. אחרי קבלת שליטה על הדומיין, כהן יצר אתר עתיר פרסומות שמשך אליו עד 25 מיליון מבקרים ביום, ויצר רווח המוערך בין 50,000 דולר לבין 500,000 דולר בחודש. קראמן ניסה להחזיר את בעלות הדומיין אליו, בעוד שכהן טען כי הוא בעליו החוקיים של הדומיין, וכי הבעלות ניתנה על ידי ארגון ה-OCI. הדבר הוביל למאבק משפטי בן 5 שנים. קראמן לבסוף ניצח במשפט בנובמבר 2000, כאשר חברת Network Solutions הורתה להחזיר את בעלות הדומיין לתובע (קראמן). על פי דיווחיה של החברה של קראמן, כהן נצטווה לשלם 25 מיליון דולר לבית המשפט. באפריל 2001, בית המשפט המחוזי בקליפורניה העניק לקראמן 40 מיליון דולר נוספים כפיצוי לרווחים אבודים, החלטה שהגדילה את סכום הפיצוי הכולל ל-65 מיליון דולר. דווח כי הדומיין נמכר לחברת Escom LLC בינואר 2006 בסכום של 14 מיליון דולר, דבר שגרם לדומיין להיות לדומיין היקר ביותר בעולם. ב-2009 הפסיד את התואר לדומיין Insure.com שנמכר ב-16 מיליון דולר, ונכון לשנת 2018 הוא הדומיין ה-8 היקר בעולם. ב-18 בפברואר 2010, הדומיין נצטווה להימכר במכירה פומבית עקב עיקולו. ב-20 באוקטובר 2010, דווח כי חברת Clover Holdings בע"מ זכתה במכירה הפומבית בדומיין בסכום של 17 מיליון דולר. http://www.tricksroad.com/2015/12/most-expensive-domain-names-ever-sold.html טום מריט, Top 5 most expensive domain names‏, 29 במאי 2009 Top 10 Most Expensive Domain Names In The World: Insurance, Rentals & Private Jets, financesonline Sex Sells! (well everyone knows that already)‏, 20 באוקטובר 2010 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
אנה אנקוויסט

אנה אנקוויסט (בהולנדית: Anna Enquist) הוא שם העט של הסופרת והמשוררת ההולנדית כריסטה וידלונד-ברור. אנקוויסט נולדה ב-19 ביולי 1945 באמסטרדם וגדלה בדלפט. היא גילתה עניין במוזיקה, ולמדה נגינה בפסנתר ובצ'לו בקונסרבטוריון של האג. מאוחר יותר למדה פסיכולוגיה והתמחתה בפסיכואנליזה. ב-1987 היא החלה לעבוד במקצוע זה ונטשה את הקריירה המוזיקלית שלה. בערך באותה תקופה היא החלה לכתוב שירה. אנקוויסט נישאה לצ'לן שוודי ואיתו נולדו לה שני ילדים. ב־3 באוגוסט 2001 נהרגה בתם מרגיט בת ה -27 בכיכר דאם באמסטרדם בתאונת דרכים, כאשר נדרסה כרוכבת אופניים על ידי משאית (באותה תקופה מראה ימנית לא הייתה חובה במשאיות, החובה הוחלה רק ב-2003). האובדן הטרגי חוזר ברומן 'קונטרפונקט' בו הדמות הראשית היא פסנתרנית המתקשה להשלים עם אובדן בתה. ב-1988 התפרסמו כמה משיריה הראשונים בכתב עת. שלוש שנים לאחר מכן היא פרסמה את ספר השירה הראשון שלה, "Soldatenliederen" (שירי חיילים). כעבור שנה היא פרסמה ספר שירים נוסף - Jachtscènes (תמונות ציד). ב-1994 התפרסם הרומן הראשון של אנקוויסט - "יצירת המופת", העוסק בשלושה ימים עמוסים רגשית בחיי צייר העומד על סף פריצת דרך בינלאומית. הספר העפיל לרשימת עשרת רבי המכר של אותה שנה וזיכה אותה בפרס לספר ביכורים. מאז פרסמה אנקוויסט מעל עשרה רומנים מצליחים, המתורגמים לשפות רבות. שישה מהרומנים שכתבה תורגמו לעברית. מלבד רומנים היא פרסמה כמה ספרי שירה, קובצי סיפורים ואוספי מונולוגים לתיאטרון. ב-5 בפברואר 2014 הוכתרה כ"משוררת העיר" של אמסטרדם. יצירת המופת (1994). מהולנדית: רן הכהן. הספרייה החדשה, 2005. הסוד (1997). מהולנדית: רן הכהן. הספרייה החדשה, 2003. השיבה הביתה (2005). מהולנדית: רן הכהן. הספרייה החדשה, 2008. קונטרפונקט (2008). מהולנדית: רן הכהן. הספרייה החדשה, 2015. המרדימנים (2011). מהולנדית: רן הכהן. הספריה החדשה, 2021. רביעיית מיתרים (2014). מהולנדית: רן הכהן. הספריה החדשה, 2023. בתיה גור, פסיכואנליזה לפסנתר, באתר הארץ, 26 במרץ 2003 שרית פוקס, ילדה על הגשר, באתר nrg‏, 6 במאי 2005 מנו שנקה, חופשייה מהיסטוריה, באתר "הספרייה החדשה", 2005 שירי לב-ארי, עכבר העיר אונליין, היא הקפטן, באתר הארץ, 22 במאי 2008 פאר פרידמן, על "השיבה הביתה" של אנה אנקוויסט, באתר nrg‏, 23 במאי 2008 עמיחי שלו, אנה אנקוויסט: "החיים מפריעים לי לכתוב", באתר ynet, 9 בפברואר 2015 אורית נוימאיר פוטשניק, הַמּוּסָךְ מוסף לספרות, קריאה ב"המרדימנים" לאנה אנקוויסט, בבלוג "הספרנים" של הספרייה הלאומית, 20 באוקטובר 2021 רונן טל, אנה אנקוויסט: "המצב בישראל נורא, אני מתביישת להתלונן על הממשלה שלי", באתר הארץ, 19 בנובמבר 2023 אנה אנקויסט (1945-), דף שער בספרייה הלאומית אנה אנקוויסט, במסד הנתונים הקולנועיים IMDb (באנגלית) אנה אנקוויסט, באתר MusicBrainz (באנגלית) אנה אנקוויסט, באתר Discogs (באנגלית) רבקה שאול בן צבי, צליל לא מכוון, באתר מוסף שבת, 17 ביולי 2015 אריק גלסנר, על אנה אנקוויסט, המדור לספרות ב"7 לילות" של "ידיעות אחרונות", 6 במרץ 2015 יובל פלוטקין, אנה אנקוויסט מגלה שהמדינה פשטה את הרגל, באתר הארץ, 13 בדצמבר 2023
מת'יו ריאן

מת'יו דייוויד "מאט" ריאן (באנגלית: Mathew David "Mat" Ryan; נולד ב־8 באפריל 1992) הוא כדורגלן אוסטרלי המשחק ברומא ובנבחרת אוסטרליה. ריאן התחיל את הקריירה שלו בקבוצת נוער של סנטרל קואסט מארינרס. בעונת 2009/2010 עלה לקבוצה הבוגרת וחתם על חוזה ל-3 שנים. ריאן התחיל כשוער שני, אך לאחר פציעתו של השוער הראשון ג'ס ונסטרטאן קיבל את אפודת השוער הראשון. בעונתו הראשונה שמר על שער נקי במשך 12 משחקים. בדצמבר 2010 זכה בתואר השחקן הצעיר של החודש בליגה. ב-30 במאי 2013 עבר לקלאב ברוז' הבלגית. ב-27 ביולי 2013 ריאן ערך את הופעת הבכורה שלו בברוז' נגד שרלרואה ושמר על שער נקי בניצחון 0–2. ב-23 בדצמבר 2013 ריאן הדף פנדל בדקה ה-67 במשחק נגד גנט שנגמר בתוצאה 2-2. ב-20 ביולי 2015 חתם ריאן בוולנסיה הספרדית עבור 7 מיליון יורו. ב-30 בינואר 2017 הושאל ריאן לגנק הבלגית. ב-16 ביוני 2017 חתם בברייטון מהפרמייר ליג. ב-22 בינואר 2021 הושאל ראיין לארסנל עד לסיום עונת 2020/2021. את הופעת הבכורה ערך ב-6 בפברואר בהפסד קבוצתו 0–1 לאסטון וילה. ב-12 ביולי 2021 חזר ראיין לספרד וחתם בריאל סוסיאדד. ב-9 באוגוסט 2022 חתם בפ.צ. קופנהגן. ב-9 בינואר 2023 חתם באלקמאר לעונה וחצי. ב-18 ביולי 2024 חתם ברומא. ב-21 בפברואר 2012 ערך את הופעת הבכורה שלו בנבחרת נגד נבחרת ערב הסעודית במסגרת מוקדמות מונדיאל 2014. ריאן נכלל בסגל הנבחרת לקראת מונדיאל 2014. נכלל בסגל נבחרת אוסטרליה לטורניר מונדיאל 2022. נכלל בסגל נבחרת אוסטרליה לטורניר גביע אסיה 2023. מדיה וקבצים בנושא מת'יו ריאן בוויקישיתוף מת'יו ריאן, ברשת החברתית אקס (טוויטר) מת'יו ריאן, ברשת החברתית אינסטגרם מת'יו ריאן, באתר Transfermarkt מת'יו ריאן, באתר Soccerway מת'יו ריאן, באתר BDFutbol מת'יו ריאן, באתר WorldFootball.net מת'יו ריאן, באתר National Football Teams מת'יו ריאן, באתר FootballDatabase.eu Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית) Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מאיה יושידה

יפן זהו שם יפני; שם המשפחה הוא יושידה. מאיה יושידה (נולד ב-24 באוגוסט 1988) הוא כדורגלן יפני המשחק בנבחרת יפן בעמדת הבלם. יושידה התחיל את הקריירה שלו במחלקת הנוער של נגויה גראמפוס בעמדת הקשר אחורי. בשנת 2007 עלה לקבוצה הבוגרת והועבר לעמדת הבלם. ב-10 במרץ 2009 הוא הבקיע את השער הראשון של נגויה גראמפוס בליגת האלופות האסיאתית במשחק נגד אולסן יונדאי הוראנג-י. בדצמבר 2009 עבר לפנלו. ב-11 בספטמבר 2011 הוא כבש שער בבעיטת מספריים לאחר כדור קרן בתיקו 3-3 נגד פ.ס.וו. איינדהובן, ושער זה זכה לתואר "שער העונה" בהולנד. ב-30 באוגוסט 2012, חתם בסאות'מפטון ל-3 שנים תמורת 3 מיליון פאונד. ב-15 בספטמבר 2012 ערך את הופעת הבכורה שלו בהפסד 1–6 נגד ארסנל. הוא הבקיע את השער הראשון שלו בסאות'המפטון ההפסד 1–2 לסנדרלנד בגביע הליגה ב-6 בנובמבר 2013. ב-22 בפברואר 2014 הוא הבקיע את שער הליגה הראשונה שלו בהפסד 1–3 נגד ווסטהאם יונייטד. ב-31 בינואר 2020 הושאל לסמפדוריה עד לסוף העונה אשר בסיומה עבר אליה בצורה רשמית. ב-5 ביולי 2022 חתם יושידה בשאלקה 04 לעונה אחת. ב-3 באוגוסט 2023 חתם בלוס אנג'לס גלאקסי לשנה וחצי. בקיץ 2008 זומן לסגל הנבחרת לקראת אולימפיאדת בייג'ינג. הוא ערך את הופעת הבכורה הבינלאומית שלו ביפן ב-6 בינואר 2010 במסגרת מוקדמות גביע אסיה בכדורגל 2011 נגד תימן. ב-29 בינואר 2011 זכה עם הנבחרת בגביע אסיה. הוא נכלל בסגל הנבחרת גם לקראת אולימפיאדת לונדון (2012), גביע הקונפדרציות 2013 ומונדיאל 2014. נכלל בסגל נבחרת יפן לטורניר מונדיאל 2022. מדיה וקבצים בנושא מאיה יושידה בוויקישיתוף מאיה יושידה, ברשת החברתית פייסבוק מאיה יושידה, ברשת החברתית אקס (טוויטר) מאיה יושידה, ברשת החברתית אינסטגרם מאיה יושידה, באתר Transfermarkt מאיה יושידה, באתר Soccerway מאיה יושידה, באתר BDFutbol מאיה יושידה, באתר WorldFootball.net מאיה יושידה, באתר National Football Teams מאיה יושידה, באתר FootballDatabase.eu מאיה יושידה, באתר ESPN Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
אנסטסיו סומוסה

האם התכוונתם ל... אנסטסיו סומוסה גרסיה – רודן ניקרגואה בשנים 1936-1956 אנסטסיו סומוסה דביילה – רודן ניקרגואה בשנים 1967-1979
ריילי

האם התכוונתם ל... אישים: ריילי (זמרת) – זמרת ורקדנית נורווגית אלכס ריילי – מתאבק מקצועי ושדרן ספורט אמריקאי אמבר ריילי – זמרת-יוצרת, שחקנית ופעילה חברתית אמריקאית בריין פטריק ריילי – שחמטאי אירי־צרפתי ג'ולי הייזלר ריילי – שחקנית, פסלת, זמרת, סופרת וציירת אוסטרלית ג'ון ריילי – צייר אנגלי ג'ון ריילי (אנ') – שחקן אמריקאי ג'ון סי. ריילי – שחקן קולנוע אמריקאי ג'ון ויליאם סטראט ריילי – פיזיקאי בריטי ג'ייסון ריילי – עיתונאי אמריקאי ג'ני סי ריילי (אנ') – זמרת אמריקאית ויליאם אדוארד ריילי – גנרל אמריקאי טום ריילי – שחקן אנגלי טום ריילי (אנ') – שחקן אמריקאי טרי ריילי – מלחין ומוזיקאי אמריקאי לוסינדה ריילי – סופרת אירית מגי ריילי – זמרת ופזמונאית סקוטית סם ריילי – שחקן וזמר אנגלי סמנתה ריילי – שחיינית אוסטרלית סידני ריילי – מרגל בריטי פט ריילי – כדורסלן ומאמן כדורסל אמריקאי ריצ'רד ריילי – פוליטיקאי ומשפטן אמריקאי קלי ריילי – שחקנית אנגלייה שלדון ריילי – זמר-יוצר ודוגמן אוסטרלי-פיליפיני שרלוט ריילי – שחקנית אנגלייה אחר: ריילי מוטור (אנ') - חברת כלי רכב ואופניים בריטית אי-יציבות פלטו-ריילי – מושג בהידרודינמיקה בן ריילי - האיש שמאחורי סקרלט ספיידר, גיבור על ביקום מארוול דעיכות מסוג ריילי – מודל סטטיסטי המתאר התפשטות של גל אלקטרומגנטי של מכשיר אלחוטי הדייט הראשון של ריילי? – סרט אמריקאי מ-2015 העולם של ריילי – קומדיית מצבים אמריקאית התפלגות ריילי – התפלגות בסטטיסטיקה זרימת ריילי – זרימה לא אדיאבטית בתוך צינור חוק ריילי-ג'ינס – חוק פיזיקלי המתאר חלקית את התופעה של קרינת גוף שחור מספר ריילי – מושג במכניקת הזורמים מצוק ריילי – מצוק באנטארקטיקה משוואת ריילי-פלסט – מושג במכניקת הזורמים פיזור ריילי – פיזור של אור או קרינה אלקטרומגנטית קרחון ריילי – קרחון באנטארקטיקה שיטת ריילי – שיטת אנרגיה בתחום תורת האלסטיות ראלי רייל
פשמרגה

פֶּשְׁמֶרגֶה (בכורדית: Pêşmerge) הוא כינוי ללוחמים כורדים. הפירוש המילולי בכורדית הוא: פש = אחרי, מרג = המוות (או אלו העוקבים את המוות). "הפשמרגה הכורדית" הן מיליציות כורדיות שקמו בתחילת שנות ה-30 של המאה העשרים לאחר נפילת האימפריה העות'מאנית ודעיכת שלטון השושלת הקאג'ארית באיראן, אשר שלטו יחדיו באזור. הפשמרגה הכורדית מכילה נשים לוחמות בשורותיה. עבור כורדים המושג פשמרגה מייצג כל מי שמוכן להילחם עבור זכויותיהם. ללוחמי הפשמרגה יצא שם של לוחמים נועזים, מסודרים ואפקטיביים, אשר נותנים בפועל הגנה לכל המעוניין בכך, כולל מספר מיעוטים החיים באזוריהם אוכלוסייה כורדית. הכורדים ושאר מיעוטים סובלים לעיתים קרובות מיחס עוין מהשלטונות, יחס זה כולל אפליה חברתית ולפעמים גם פוגרומים אלימים. הפשמרגה היו חלק פעיל בלכידת סדאם חוסיין במהלך הפלישה האמריקאית לעיראק. וכן תפסו שליח אישי של בן לאדן ב 2004, מעשה אשר הוביל בסופו של דבר את ה-CIA ללכידתו. פשמרגה הוא כיום גם השם הרשמי של הכוחות המזוינים של הממשלה האזורית של כורדיסטן (Kurdistan Regional Government או KRG) באזורים בהם ישנה אוטונומיה כורדית. ב-2014 בעקבות מתקפה של המדינה האסלאמית על כורדיסטן העיראקית, הפשמרגה וכוחות צבאיים כורדים נוספים ממדינות שכנות החלו במלחמה נגד המדינה האסלאמית בשטחי עיראק וסוריה. פרק זה לוקה בחסר. אנא תרמו לוויקיפדיה והשלימו אותו. ערך מורחב – המערכה בקווקז במלחמת העולם הראשונה במהלך מלחמת העולם הראשונה, שרתו כוחות כורדיים ביחידות של כוחות סדירים ומילואים בצבא העות'מאני. הכורדים היוו רוב בארמייה התשיעית וסיפקו חיילים לקרבות רבים וכן ליחידות פרשים. כוחות אלו, יחד עם ניסיונם והיכרותם עם השטח היוו משקל בקרבות במזרח האימפריה העות'מאנית. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. הארגון פעל באופן נרחב בעיראק ובסוריה בתמיכתן של ארצות הברית, צרפת, וגרמניה. ישראל סייעה לארגון על ידי שליחת תחמושת והארגון הצליח לפגוע בדאעש. היחידות להגנת העם
אסף בן לולו

אסף בן לולו (נולד ב-5 באוגוסט 1985) הוא שחקן טלוויזיה ותיאטרון ישראלי. אסף נולד גדל והתחנך בלוד, האח הקטן מבין ארבעה אחים: גלית שחר ורינת. למד בבית הספר התיכון "אורט לוד" במגמת תקשורת וקולנוע. בשנת 2004 התגייס לצבא. לאחר הצבא החל להתעניין בלימודי משחק. למד במספר סדנאות משחק עד שבשנת 2009 החל את לימודיו בבית הספר למשחק "בית צבי", שם סיים את לימודיו, בשנת 2011, בהצטיינות ועל כך הוענק לו פרס צבי קליר. במסגרת לימודיו שיחק במספר מחזות ורובם בתפקידים ראשיים כמו "אחד משלנו" (בתפקיד יותם), "השחר כאן שקט" (בתפקיד ואסקוב), "רווקים ורווקות" (בתפקיד חראבינו) ועוד. בשנת 2011, עם סיום לימודיו, נבחר לשחק במחזה "העלמה יוליה" שהועלה ב"תיאטרון הספרייה" בתפקיד הראשי של ז'אן, משרתה הנאמן של ז'ולי. בשנת 2012 השתתף בפסטיבל "סמול במה". בשנת 2013 החל את דרכו בטלוויזיה ושיחק במספר תפקידים בסדרות כמו "בלו נטלי" (יס) בתפקיד מיקי ו"פצועים בראש" (הוט) בתפקיד אורח. באותה שנה שיחק בהצגה "מוטב מאוחר" שהועלתה בתיאטרון הספרייה יחד עם רבקה מיכאלי, אלברט כהן ואלכס אנסקי. בשנת 2014 השתתף בסדרה "זגורי אימפריה" בתפקיד "דודו", בן זוגה של אבישג זגורי (חן אמסלם). בשנת 2018 השתתף בסדרה ״הרמון״, בתפקיד הגרוש של תהילה ואבא של הילד שלהם. ביוני 2014 נישא לברקת מופקדי, שחקנית תיאטרון וטלוויזיה אף היא. מדיה וקבצים בנושא אסף בן לולו בוויקישיתוף אסף בן לולו, ברשת החברתית פייסבוק אסף בן לולו, במיזם "אישים" לתיעוד היצירה הישראלית אסף בן לולו, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נישואים ברשות הפלסטינית

נישואים ברשות הפלסטינית נערכים על פי חוקי הדת של בני הזוג, ועל פי אזור המגורים. פלסטינים בכל שטחי הרשות, כולל רצועת עזה, כפופים לחוקי הרשות הפלסטינית. דיני משפחה ברשות הפלסטינית נקבעים באופן הבא: על הפלסטינים בשטחי B ו-A ביהודה והשומרון חלים דיני המשפחה של החוק הירדני מ-1976. ברצועת עזה חלים דיני המשפחה המצריים שחוקקו בתקופת הממשל הצבאי המצרי ברצועת עזה. קהילות נוצריות בשטחים הפלסטיניים נוהגות על פי דיני המשפחה של הכנסייה הנוצרית, האוסרים על פוליגמיה. לכל עדה נוצרית יש בית דין המוסמך לדון בענייני נישואים וגירושים. בכל דיני המשפחה לעיל לא קיימת אפשרות לערוך נישואים אזרחיים או נישואים בין-דתיים שיהיו מוכרים על ידי החוק.[דרוש מקור][דרושה הבהרה] חוקי הנישואים למוסלמים ברשות הפלסטינית נקבעו על פי האסכולה החנפית, המתירה במפורש פוליגיניה (נישואים של גבר למספר נשים). עם זאת, אישה יכולה לציין בחוזה הנישואים שהיא איננה מתירה לבעלה לשאת נשים נוספות במהלך נישואיהם. אם הבעל נושא אישה נוספת בניגוד לחוזה הנישואים, האישה רשאית לעתור לגירושים. על פי חוקי האסלאם, גבר הנשוי למספר נשים חייב לשתף את כל נשותיו באופן שוויוני, ולספק לכל אישה מגורים בנפרד. כמו כן, גבר חייב להכריז על מצבו המשפחתי במעמד הנישואים. פוליאנדריה (נישואים של אישה למספר גברים) אסורה על פי חוקי האסלאם. ברצועת עזה, החוק המצרי שחוקק בתקופת הממשל הצבאי התיר נישואים לנשים מגיל 9 ולגברים מגיל 12. הקאדי הפלסטיני הראשי הוציא ב-1995 החלטה מנהלית עדכנית, לפיה מותר לנשים להינשא מגיל 15 ולגברים מגיל 16, כמו בחוק הירדני. כל הגילאים מחושבים על פי לוח השנה המוסלמי. הרשות הפלסטינית מנסה בשנים האחרונות לגבש חוקי מעמד אישי עדכניים. נישואים בישראל דיני משפחה בישראל הצעה לחוק נישואים פלסטיני (באנגלית)
אבדייה ורשאייביץ'

אַבְדִיָּה וְרְשָׁאיֵבִיץ' (בבוסנית: Avdija Vršajević; נולד ב-26 במרץ 1986) הוא כדורגלן בוסני המשחק בעמדת המגן הימני והקשר הימני בקבוצת אומרנייספור הטורקית. לזכותו 17 הופעות במדי נבחרת בוסניה והרצגובינה. ורשאייביץ' החל את הקריירה שלו בקבוצות הנוער של עיר הולדתו TOŠK טשאנז, ובה שיחק בשנות הבוגרים הראשונות שלו לפני שעבר לז'לייזניצ'אר סרייבו מליגת העל של בוסניה והרצגובינה בשנת 2004. לאחר עונה אחת בסרייבו עבר לצ'ליק זניצה מאותה הליגה. בשנת 2007 חתם ורשאייביץ' בספרטה פראג מליגת העל הצ'כית, אולם לא שיחק בשורותיה אלא הושאל לקבוצות אחרות, תחילה לקלאדנו ולאחר מכן לטאטראן פרשוב, בה חתם לאחר מכן. בפרשוב שיחק שתי עונות, שלאחריהן חזר לצ'ליק זניצה לעונה אחת. בשנת 2012 חתם בהיידוק ספליט מליגת העל הקרואטית, איתה זכה בגביע הקרואטי ובסופר קאפ המקומי. לקראת עונת 2015/2016 עבר לאוסמנליספור הטורקית. לזכותו של ורשאייביץ' הופעה אחת בנבחרת הצעירה, ובשנת 2012 ערך את הופעת הבכורה שלו בנבחרת בוסניה והרצגובינה, בניצחון 0-3 במשחק ידידות מול סלובניה. ורשאייביץ' נכלל בסגל הנבחרת במונדיאל 2014, שבו כבש שער במשחק השלישי בשלב הבתים נגד איראן. מדיה וקבצים בנושא אבדייה ורשאייביץ' בוויקישיתוף אבדייה ורשאייביץ', באתר Transfermarkt אבדייה ורשאייביץ', באתר Soccerway אבדייה ורשאייביץ', באתר WorldFootball.net אבדייה ורשאייביץ', באתר National Football Teams אבדייה ורשאייביץ', באתר FootballDatabase.eu
נשיא זמביה

נשיא זמביה הוא ראש מדינת זמביה ומכהן במקביל גם כראש ממשלתה. הנשיא נבחר בכל 5 שנים ומאז 1991 יכול להיבחר פעמיים בלבד לתפקיד. התפקיד נוצר עם הכרזת העצמאות ב-1964, והראשון שכיהן בו הוא קנת קאונדה. הבאים אחריו היו: פרדריק צ'ילובה, לוי מוואנוואסה, רופיה באנדה ומייקל סאטה. החל מ-31 באוגוסט 1991 נשיא זמביה עומד גם בראשות ממשלת המדינה, בעקבות ביטולו של תפקיד ראש הממשלה. כאשר המושבה הבריטית של רודזיה הצפונית הופרדה מרודזיה הדרומית ומשלטון ה-British South Africa Company, בראשה עמדה הממלכה הבריטית המיוצגת במושבה על ידי המושל של רודזיה הצפונית אשר הפעיל סמכות ביצועית כראש המדינה והממשלה. בבחירות הכלליות של רודזיה הצפונית שנערכו בשנת 1964, נוצרה משרת ראש הממשלה של רודזיה הצפונית כדי לעמוד בראשות הממשלה לקראת קבלת העצמאות. ב-19 במאי 1964, מזכיר המדינה של המשרד לקשרי חבר העמים הבריטי (Commonwealth Relations) דנקן סנדיס, הכריז שרודזיה הצפונית תהפוך עצמאית תחת ממשל נשיאותי והבחירות לנשיא הראשון ייערכו בבחירות חשאיות בין חבריהם הנבחרים של המועצה המחוקקת . בעת קבלת העצמאות ושינוי שמה של המדינה לזמביה, ראש הממשלה קנת קאונדה נבחר לנשיא הראשון. משרת ראש הממשלה בוטלה ובכך הפכה הנשיאות לרשות מבצעת. בתחילה המדינה תפקדה כדמוקרטיה רב מפלגתית. מקרא מפלגות פוליטיות:   מפלגת העצמאות הלאומית המאוחדת (UNIP)   התנועה לדמוקרטיה רב-מפלגתית (MMD)   החזית הפטריוטית (PF)   המפלגה המאוחדת לפיתוח לאומי (UPND) סמלים: §: נבחר ללא מתנגדים † מת בתפקיד The Philadelphia Inquirer from Philadelphia, Pennsylvania, Newspapers.com, ‏1964-05-20 Brown, Spencer (1967). The Journal of Developing Areas. Vol. 2. Western Illinois University. p. 483 ערך זה הוא קצרמר בנושא פוליטיקאים ובנושא אפריקה. אתם מוזמנים לתרום לוויקיפדיה ולהרחיב אותו.
אלבארו רפאל גונסאלס

אלבארו רפאל גונסאלס לואנגו (בספרדית: Álvaro Rafael González Luengo; נולד ב-29 באוקטובר 1984 מונטווידאו, אורוגוואי) הוא כדורגלן אורוגוואי המשחק בעמדות הקשר והמגן בדפנסור ספורטינג ובנבחרת אורוגוואי. גונסאלס החל את הקריירה שלו ככדורגלן מקצועי בקבוצת דפנסור ספורטינג האורוגוואית. במהלך 4 עונות בקבוצה שיחק 122 משחקים במדי הקבוצה, בהם כבש 8 שערים. באוגוסט 2007 עבר גונסאלס למועדון הפאר הארגנטינאי, בוקה ג'וניורס. ב-2 עונות במועדון הופיע גונסאלס ב-38 הופעות בכל המסגרות, בהן כבש שער אחד בלבד. כשחקן המועדון זכה גונסאלס באליפות ארגנטינה אפרטורה ובגביע רקופה סודאמריקנה. בקיץ 2009 חזר גונסאלס לאורוגוואי, וחתם בקבוצת נסיונל. בעונה אחת בקבוצה הרשים ב-35 הופעותיו, בהן כבש 3 שערים. באוגוסט 2010 חתם גונסאלס על חוזה ל-3 שנים בלאציו, מהסרייה א' האיטלקית. הוא ערך את הופעת הבכורה שלו באיטליה ב-18 בספטמבר 2010 במשחק נגד פיורנטינה, שנגמר בניצחון 1-2 ללאציו. את שערו הראשון במדי לאציו כבש ב-13 בפברואר 2011, בניצחון 0-2 על ברשה. בעונת 2012/2013 היה גונסאלס שחקן המפתח בהרכב לאציו. הוא שיחק בעמדות מגוונות: קשר הגנתי, קשר שמאלי, מגן ימני, מגן שמאלי ובלם. בעקבות יכולתו המצוינת כבש גונסאלס בכל מפעל בה שיחקה קבוצתו, סרייה א', קופה איטליה והליגה האירופית. באותה עונה זכתה לאציו, בסיועו הרב של גונסאלס, בקופה איטליה, הגביע האיטלקי. ב-1 בפברואר 2015 הושאל לקבוצת טורינו. בהמשך הושאל לאטלס המקסיקנית. ב-3 בפברואר 2017 חזר לאורוגוואי וחתם בנסיונל. ב-7 בינואר 2019 חזר לאחר 11 שנה למועדון נעוריו דפנסור ספורטינג. הופעת הבכורה של גונסאלס בנבחרת אורוגוואי הייתה ב-26 במאי 2006, בניצחון 0-2 על רומניה. לאחר ששיחק במוקדמות מונדיאל 2010, נופה לבסוף גונסאלס מהסגל הסופי של אורוגוואי, למונדיאל 2010. ב-2011 זכה גונסאלס בקופה אמריקה 2011, כאשר שיחק 4 משחקים, כולל משחק הגמר נגד פרגוואי. הוא שיחק בגביע הקונפדרציות 2013, הופיע ב-12 משחקים במהלך מוקדמות מונדיאל 2014 וזומן מונדיאל 2014. בוקה ג'וניורס אליפות ארגנטינה: 2008 אפרטורה גביע רקופה סודאמריקנה: 2008 לאציו קופה איטליה: 2012/2013 נבחרת אורוגוואי קופה אמריקה: 2011 אלבארו רפאל גונסאלס, באתר Transfermarkt אלבארו רפאל גונסאלס, באתר Soccerway אלבארו רפאל גונסאלס, באתר WorldFootball.net אלבארו רפאל גונסאלס, באתר National Football Teams אלבארו רפאל גונסאלס, באתר FootballDatabase.eu
כתריאל שלמון

כתריאל פסח שלמון (סלומון) (1 בספטמבר 1914 - 16 במרץ 1967) היה קצין צה"ל בדרגת אלוף-משנה ודיפלומט ישראלי. שירת כנספח צה"ל בבריטניה ובארצות הברית וציר ישראל בדרום אפריקה וברומניה. שלמון, בנו של אברהם סלומון, נולד בירושלים. הוא נכדו של יוחנן דוד סלומון ונינו של יואל משה סלומון. למד בגימנסיה העברית "הרצליה", ובשנים 1933 עד 1937 למד בבית הספר לכלכלה של לונדון. בשובו לישראל מונה לעוזרו של פנחס רוטנברג בחברת החשמל לארץ ישראל. במהלך תפקידו הצטרף לארגון ההגנה והיה איש הקשר להקמת פלוגה של הפו"ש שתפקידה להגן על מתקני ועובדי החברה. במלחמת העולם השנייה התנדב לשרת בצבא הבריטי, שובץ בחיל התובלה המלכותי, שירת בפלוגת ההובלה 178 ובפלוגת ההובלה 468, לאחר מכן שירת ביחידת תותחנים של הצבא הבריטי והשתחרר בדרגת קפטן. היה מחברי "החבורה" שעסקה באיתור וסיוע לפליטים יהודים ובההעפלה. לאחר המלחמה חזר לעבודתו בחברת חשמל, ב-1947 מונה למנהל חברת "קרת", החברה לשיכון ולמשכנתאות. במלחמת העצמאות שירת כמפקד גדוד נ"מ בחיל התותחנים, במאי 1948 נפצע כשרכבו עלה על מוקש והוא נפצע ברגלו. הוא מונה ליועץ הכספי לרמטכ"ל. השתחרר ב-1949 ומונה למנהל חברת המלח. בפברואר 1950 חזר לשירות הקבע בצה"ל ומונה לנספח צה"ל הראשון בבריטניה ומאוקטובר 1951 גם בסקנדינביה. היה איש אמונם של נחמיה ארגוב ודוד בן-גוריון, שראה בו "עילוי". ב-1951 הציע שלמון לבן-גוריון לבצע "פוטש" בשלטון ולפזר את הכנסת. ב-1954 מונה לנספח צה"ל בארצות הברית ובקנדה ושירת בתפקיד זה במהלך מלחמת סיני. השתחרר מצה"ל ב-1957. לאחר שחרורו עבד במשרד האוצר, באוגוסט 1959 הצטרף למשרד החוץ, שירת כציר בדרום אפריקה, במרץ 1961 מונה לציר ברומניה, הגיש את כתב האמנתו באפריל, תפקיד שמילא עד 1963. שימש ראש מחלקת קליטה במפא"י. לאחר מכן עסק בהשקעות. נהרג בתאונת דרכים ב-1967 באיטליה, שם שהה במסגרת פיתוח תעשיית תרכיזים מפרי הדר. נקבר בהר המנוחות בירושלים. הותיר אחריו בן ובת: אילון וגוני. כתריאל סלומון -שלמון באתר משפחת סלומון ביוגרפיה באתר משרד החוץ כתריאל שלמון מצא את מותו בתאונת דרכים מסתורית באיטליה, מעריב, 17 במרץ 1967 שבתי טבת, קלב"ן - על מה נפל דוד בן-גוריון ?, הוצאת איש-דור, 1992, עמ' 248-252 אייל כפכפי, לבון אנטי-משיח, הוצאת עם עובד, 1998, עמ' 202 עמוס כרמל, הכל פוליטי, הוצאת דביר עמ' 889 ROMANIA – ISRAEL Diplomatic documents vol. 1 1948-1969
קלואוקן

קַלוֹאוֹקַן (בפיליפינית: Lungsod ng Kalookan, "לונגסוד נג קלואוקן"; בשפות אחרות נפוץ הכתיב Caloocan) היא עיר במטרופולין של מנילה, בירת הפיליפינים. העיר נמצאת מצפון לצפון־מזרח מנילה עצמה. ב־2010 התגוררו בעיר כ־1.5 מיליון תושבים, מה שהופך אותה לעיר השלישית בגודל אוכלוסייתה בפיליפינים, אחרי קסון סיטי ומנילה (כל השלוש נמצאות במטרופולין מנילה). זוהי העיר השמינית בצפיפותה בעולם. קלואוקן נוסדה ב-1815, במהלך תקופת השלטון הספרדי בפיליפינים. בשנות ה-90 של המאה ה-19 התהוותה במקום מחתרת קטיפונן, שהתנגדה לשלטון הספרדי. המחתרת הייתה גורם מרכזי במהפכה הפיליפינית שפרצה ב-1896. ב-1898 הפיליפינים סופחו לארצות הברית בעקבות מלחמת ארצות-הברית ספרד. כעבור שנה פרצה מלחמת ארצות הברית–הפיליפינים במהלכה המקומיים ניסו לגרש את האמריקאים ולשחרר את הפיליפינים. במהלך המלחמה התקיימו בקלואוקן שני קרבות קשים. ב-1962 קלואוקן קיבלה מעמד של עיר. בעיר פועלות מספר אוניברסיטאות, בהן אוניברסיטת העיר קלואוקן, שהיא האוניברסיטה הציבורית היחידה בעיר. בקלואוקן עובר קו LRT-1 של הרכבת הקלה של מנילה. העיר גם מקושרת למערכת המסילות של הפיליפינים. מדיה וקבצים בנושא קלואוקן בוויקישיתוף אתר האינטרנט הרשמי של קלואוקן (באנגלית) קלואוקן, באתר אנציקלופדיה בריטניקה (באנגלית)